*Lovrenc na Pohorju, 31. 5. 2016*

**OBVESTILO**

Spoštovani starši

V petek, 3. 6. 2016, se bodo naši otroci iz skupine Sončkov in Škratov (lanski Balončki), napotili na nastop v Ljubljano. Kot veste, je bila točka z naslovom Spoznajmo Slovenijo izbrana za nastop na osrednji prireditvi Zavoda RS za šolstvo in šport po zaključku natečaja »Inovativnost in ustvarjalnost mladih za prihodnost domovine«. Na natečaj se je prijavilo 76 vzgojno-izobraževalnih organizacij, na slavnostnem zaključku pa bo nastopilo 13 vzgojno-izobraževalnih organizacij, med njimi tudi naš vrtec. Nastop bo v prostorih plesne šole Bolero v Ljubljani, prireditve ob obeležitvi 25-letnice samostojne države pa se bosta med drugimi udeležila tudi predsednik vlade Miro Cerar in ministrica za šolstvo in šport Maja Makovec Brenčič.

Otroci naj pridejo v vrtec kot vsak dan. Imeli bomo jutranji zajtrk, ob 9. 30 pa topel obrok. Ob 10.30 bomo krenili z avtobusom izpred parkirišča v vrtcu v Ljubljano. Tam bomo imeli dovolj časa, da se privadimo prostora ter odigramo našo točko. Osrednja prireditev se bo začela ob 14. uri. Odhod iz Ljubljane je predviden okoli 16. ure.

Za hrano in pijačo bomo poskrbeli, zato ni potrebno otrokom ničesar dajati s seboj. V Lovrenc na parkirišče pred vrtcem se bomo predvidoma vrnili okoli 18. ure; natančen čas bodo sporočile vzgojiteljice. Vaše otroke bodo spremljale vzgojiteljice Anja Hrastnik, Katja Podlesnik, Sara Kraner ter pomočnica ravnateljice Nataša Strmšnik. V tehnično podporo bodo zraven hišnik Lovro Petelin ter učitelj tehnike Uroš Ozmec.

Še enkrat čestitke otrokom in vzgojiteljicam iz lanske skupine Balončkov za izjemno točko, vam, staršem, pa se zahvaljujemo za razumevanje in podporo.

 Ravnateljica: Marija Osvald Novak, prof.